తెలంగాణలో మహిళా తహసీల్దార్ దారుణహత్య WATCH LIVE TV
వర్షం వచ్చింది.. అరుదైన రికార్డ్ విరాట్‌ చేజారింది!
రాంచీ వేదికగా ఆస్ట్రేలియాతో జరిగిన తొలి టీ20 మ్యాచ్‌లో కెప్టెన్ కోహ్లి.. అరుదైన రికార్డ్ మిస్సయ్యాడు.
TNN | Updated:
Oct 8, 2017, 11:27AM IST
రాంచీ వేదికగా ఆస్ట్రేలియాతో జరిగిన తొలి టీ20 మ్యాచ్&zwnj;లో భారత్ ఘనవిజయం సాధించింది. టాస్ గెలిచి ఫీల్డింగ్ ఎంచుకున్న కెప్టెన్ విరాట్ కోహ్లి ముందుగా ఫీల్డింగ్ ఎంచుకోగా.. బౌలర్లు అతడి నమ్మకాన్ని నిలబెట్టారు. ఆసీస్&zwnj;ను కట్టడి చేసి 18.4 ఓవర్లలో 118/8కే పరిమితం చేశారు. ఈ దశలో వర్షం రావడంతో మ్యాచ్ చాలా సేపు నిలిచిపోయింది. దీంతో డక్&zwnj;వర్త్ లూయిస్ పద్ధతిలో భారత్&zwnj;కి 6 ఓవర్లలో 48 పరుగుల లక్ష్యాన్ని నిర్దేశించారు. విరాట్ కోహ్లి (22 నాటౌట్: 14 బంతుల్లో 3x4), శిఖర్ ధావన్ (15 నాటౌట్: 12 బంతుల్లో 3x4), రోహిత్ శర్మ (11: 7 బంతుల్లో 1x4, 1x6) దూకుడుగా ఆడి 5.3 ఓవర్లలోనే జట్టుకి విజయాన్ని అందించారు.
వర్షం కారణంగా మ్యాచ్&zwnj;ను కుదించడం భారత్ విజయంపై ఏమాత్రం ప్రభావం చూపలేకపోయింది. కానీ విరాట్ కోహ్లికి మాత్రం అరుదైన ఛాన్స్ చేజారింది. ఈ మ్యాచ్&zwnj;లో కోహ్లి హాఫ్ సెంచరీ సాధించి ఉంటే.. ఓ జట్టుపై టీ20ల్లో వరుసగా ఐదు అర్ధ సెంచరీలు సాధించిన తొలి ఆటగాడిగా రికార్డు నెలకొల్పేవాడు. గత ఐదు టీ20లలో ఆసీస్&zwnj;పై ఒకసారి మాత్రమే అవుటయ్యాడు. వరుసగా 90*, 59*, 50, 82*, 22* పరుగులు చేశాడు. ఈ ఐదు టీ20ల్లో అతడి సగటు 303 కావడం గమనార్హం. ఆసీస్&zwnj;తో జరిగిన చివరి ఏడు టీ20 మ్యాచ్&zwnj;ల్లో భారత్ విజయాలు సాధించడం విశేషం.